Zameranie kontroly efektívnosti plnenia úloh ÚOŠS a vybraných organizácií Úradom vlády SR na obdobie od 1. 7. 2002 do 31. 12. 2002

A.	Úlohy prechádzajúce z 1.polroku 2002

A.1 Kontrola efektívnosti Úradu pre verejné obstarávanie

Cieľ: Zistiť efektívnosť systému fungovania Úradu pre verejné obstarávanie, kontrola efektívnosti použitia zdrojov a určenie, do akej miery sa využívaním daných zdrojov plnili stanovené ciele úradu. Zistenie, aké činnosti vykonáva úrad v porovnaní s tým, čo určuje zákon, štatút, organizačný poriadok, pričom ak existujú významné odlišnosti, zistiť čo ich vyvoláva, popis procesov, činností, zisťovanie vzťahov vo vnútri úradu a vzťahov smerom navonok, identifikácia potrebných zmien.

Výstup: Správa o efektívnosti zabezpečovania stanovených činností úradom, identifikácia problematických oblastí a návrh možných riešení.

Kontrolovaný subjekt : Úrad pre verejné obstarávanie

Realizácia : júl 2002

A.2 Previerka efektívnosti systému zabezpečenia elektronickej komunikácie a použitia internetu („internetovej komunikácie“) v rámci ministerstiev a vybraných ústredných orgánov štátnej správy.

Cieľ: Zistiť efektívnosť systému, akým sa v kontrolovaných subjektoch uskutočňuje elektronická komunikácia a ako efektívne sa využíva internet, spôsoby a pravidlá využitia a náklady s ním spojené.

Výstup : Správa o efektívnosti existujúceho systému, identifikácia problematických oblastí a návrh možných riešení a odporúčaní.

Kontrolované subjekty : Vybrané ministerstvá a vybrané ústredné orgány štátnej správy

Termín : máj-júl 2002

Realizácia : september 2002

B.	Nové úlohy

B.1 Aktualizácia cenových limitov nákupu osobných motorových vozidiel pre inštitúcie financované zo štátneho rozpočtu.

Cieľ : Vypracovanie limitných cenových návrhov pri nákupe osobných motorových vozidiel pre inštitúcie financované zo štátneho rozpočtu na základe aktuálnych cien automobilov so zohľadnením efektivity nákupov a prevádzky automobilov
Výstup : Nový návrh cenových limitov nákupu  motorových vozidiel pre inštitúcie financované zo štátneho rozpočtu
Termín : august- september 2002
Realizácia : október 2002 

Spolupráca : MV SR

B.2 Kontrola efektívnosti zabezpečovania dopravy na ÚV SR

Cieľ : Zistiť efektívnosť existujúcich spôsobov, akými sa na ÚV SR zabezpečuje osobná doprava. Predmetom kontroly efektívnosti budú predovšetkým spôsoby zabezpečenia osobnej dopravy, spôsoby a pravidlá jej využitia a náklady s ňou spojené. 

Výstup: Kontrola zabezpečovania osobnej dopravy na ÚV SR po stránke efektivity, návrh možných riešení
Kontrolovaný subjekt : Úrad vlády SR
Termíny kontroly : september – november 2002
Realizácia : december 2002

B.3  Kontrola efektívnosti prenájmu nehnuteľností a/alebo ich častí na ÚV SR 

Cieľ : Zistiť efektívnosť prenájmu nehnuteľností a/alebo ich častí, ktoré sú v správe ÚV SR .

Výstup: Prehľad o efektívnosti prenájmu nehnuteľností alebo ich častí, identifikácia problematických oblastí a návrhy možných riešení
Kontrolovaný subjekt : Úrad vlády SR
Termíny kontroly : september – november 2002 
Realizácia : december 2002